
ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ
ԿՈԼԵԳԻԱ

ՈՐՈՇՈՒՄ
	25 մայիսի 2026 թվականի
	թիվ 61
	քաղ. Մոսկվա



Տեղեկություններ (տեղեկատվություն) չներկայացնելու համար 
տուգանք նշանակելու մասին

Եվրասիական տնտեսական հանձնաժողովի կոլեգիան (այսուհետ՝ Հանձնաժողով), «Մրցակցության ընդհանուր սկզբունքների եւ կանոնների մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 19 հավելված) (այսուհետ՝ Արձանագրություն) 16-րդ կետի 5-րդ ենթակետին, Եվրասիական տնտեսական հանձնաժողովի խորհրդի 2012 թվականի դեկտեմբերի 17-ի թիվ 118 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման համար տուգանքների հաշվարկման մեթոդիկայի և նշանակման կարգի (այսուհետ՝ Տուգանքների հաշվարկման մեթոդիկա և նշանակման կարգ) 17-րդ կետին, Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 99 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման մասին գործերի քննության կարգի 44-րդ եւ 45-րդ կետերին համապատասխան, քննել է Հանձնաժողովի հարցմամբ պահանջված տեղեկությունները (տեղեկատվությունը) չներկայացնելու վերաբերյալ գործը (այսուհետ՝ գործ):
Գործի նյութերի քննության արդյունքներով, հիմնվելով Եվրասիական տնտեսական միության իրավունքի կազմում ընդգրկվող՝ մրցակցության ոլորտում միջազգային պայմանագրերի եւ ակտերի դրույթների վրա, ուսումնասիրելով քննվող գործի փաստական հանգամանքները եւ սույն որոշման նկարագրական և պատճառաբանական մասերում՝ հավելվածի համաձայն ներկայացված՝ գործի քննության վերաբերյալ հանձնաժողովի եզրահանգումները, ղեկավարվելով Տուգանքների հաշվարկման մեթոդիկայով և նշանակման կարգով, Հանձնաժողովի կոլեգիան որոշեց․
1.	Ճանաչել՝
ա)	անհատ ձեռնարկատեր Մագոմեդ Ումարի Աբդուլատիպովի (անձնական տվյալները չեն հրապարակվում) (այսուհետ՝ ԱՁ Մ․Ու․ Աբդուլատիպով) անգործությունը, որն արտահայտվել է Հանձնաժողովի հարցման հիման վրա ամբողջ ծավալով տեղեկություններ (տեղեկատվություն) չներկայացնելու, Արձանագրության 13-րդ կետի դրույթների խախտման մեջ, որի համար պատասխանատվությունը նախատեսված է Արձանագրության 16-րդ կետի 5-րդ ենթակետով.
բ)	սույն կետի «ա» ենթակետում նշված անձի նկատմամբ գործի քննությունը դադարեցնելու համար հիմքերի բացակայությունը։ 
2.	Արձանագրության 16-րդ կետի 5-րդ ենթակետին և Տուգանքների հաշվարկման մեթոդիկային և նշանակման կարգին համապատասխան՝ ԱՁ Մ․Ու․ Աբդուլատիպովին նշանակել տուգանք՝ 26 666 ռուսական ռուբլու 67 կոպեկի չափով։
Սույն որոշմամբ նշանակված տուգանքը ենթակա է վճարման Արձանագրության 17-րդ և 18-րդ կետերով սահմանված կարգով (տուգանքի վճարման համար բանկային վավերապայմանները՝ ՀՎՆՀ 7703516539, ՀԿՊԾ 770901001, միջտարածաշրջանային ֆինանսական ԴԳՎ (Ռուսաստանի ԴՀԾ-ի համար՝ ա/հ 04951001610), ՀԿՏՀՌԴ 45380000, ստացողի բանկ՝ Ռուսաստանի բանկի գործառնական դեպարտամենտ//ԴԳ միջտարածաշրջանային գործառնական վարչություն, քաղ. Մոսկվա, բանկային հաշվեհամար 40102810045370000002, գանձապետական հաշվեհամար 03100643000000019500, ԲՆԾ 024501901, ԲԴԾ 16111615000010000140):
3.	Հանձնաժողովին՝ տեղեկացնել ԱՁ Մ․Ու․ Աբդուլատիպովին հետևյալի անհրաժեշտության մասին՝
ա)	Տուգանքների հաշվարկման մեթոդիկայի եւ նշանակման կարգի 171-րդ կետի երկրորդ պարբերությանը համապատասխան՝ ամբողջությամբ վճարել սույն որոշման 2-րդ կետով նախատեսած տուգանքը՝ սույն որոշումն ուժի մեջ մտնելու օրվանից 60 օրացուցային օրվանից ոչ ուշ։ Նշված ժամկետում տուգանքը չվճարելու դեպքում Հանձնաժողովը ձեռնարկում է սույն որոշման հարկադիր կատարմանն ուղղված միջոցներ՝ Տուգանքների հաշվարկման մեթոդիկայի և նշանակման կարգի 18-րդ կետին համապատասխան.
բ)	Անդրսահմանային շուկաներում մրցակցության ընդհանուր կանոնների խախտման մասին գործերի քննության կարգի 45-րդ կետին համապատասխան՝ սույն կետի «ա» ենթակետով նախատեսված ժամկետը լրանալուց հետո 30 օրացուցային օրվա ընթացքում Հանձնաժողովին տեղեկացնել սույն որոշման 2-րդ կետում նշված տուգանքի վճարման մասին։
4.	Սույն որոշումը սահմանված կարգով կարող է բողոքարկվել Եվրասիական տնտեսական միության դատարան։
5.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝

Եվրասիական տնտեսական հանձնաժողովի կոլեգիայի 
2026 թվականի մայիսի 25-ի թիվ 61 որոշման

150ՆԿԱՐԱԳՐԱԿԱՆ ԵՎ ՊԱՏՃԱՌԱԲԱՆԱԿԱՆ ՄԱՍԵՐ
«Մրցակցության ընդհանուր սկզբունքների և կանոնների մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 19 հավելված) (այսուհետ համապատասխանաբար՝ Արձանագրություն, Պայմանագիր) 10-րդ կետի 4-րդ ենթակետին համապատասխան՝ Արձանագրության 13-րդ կետի դրույթների խախտման կապակցությամբ Եվրասիական տնտեսական հանձնաժողովը (այսուհետ՝ Հանձնաժողով) 2025 թվականի սեպտեմբերի 19-ի թիվ 41/որոշ. որոշմամբ անհատ ձեռնարկատեր Մագոմեդ Ումարի Աբդուլատիպովի (անձնական տվյալները չեն հրապարակվում) (այսուհետ՝ ԱՁ Մ․Ու․ Աբդուլատիպով) նկատմամբ տեղեկություններ (տեղեկատվություն) չներկայացնելու փաստի առթիվ հարուցվել է գործ (այսուհետ՝ գործ) և նշանակվել է դրա քննության հարցերով հանձնաժողով՝ հետևյալ կազմով՝
գործի քննության հարցերով հանձնաժողովի նախագահ՝ Ս.Վ. Մաքսիմով,
գործի քննության հարցերով հանձնաժողովի նախագահի տեղակալ՝ Ի.Ա. Իվանտեյ, 
գործի քննության հարցերով հանձնաժողովի անդամներ՝ Ս․Ս․ Սումենկով, Ա․Լ․ Սեյտալիև և Մ․Ա․ Իվանովա։ 
Գործի քննությանը մասնակցած անձինք՝ Եվրասիական տնտեսական միության անդամ պետությունների (այսուհետ՝ անդամ պետություններ) լիազորված մարմինների ներկայացուցիչներ, որոնց իրավասությանն է վերապահված մրցակցային (հակամենաշնորհային) քաղաքականության իրականացումը և (կամ) վարումը՝ Ա.Վ. Բելով, Պ.Օ. Գոլովիզնինա, Ն.Բ. Ժումժաևա, Մ.Ս. Մորոզովա և Յա.Վ. Սկլյարովա։
Պատասխանող՝ ԱՁ Մ․Ու․ Աբդուլատիպով։
Պատասխանողի ներկայացուցիչ ըստ լիազորագրի՝ Կ.Ա. Բուրուխին։
Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 99 որոշմամբ հաստատված՝ Անդրսահմանային շուկայում մրցակցության ընդհանուր կանոնների խախտման մասին գործերի քննության կարգի (այսուհետ՝ Գործերի քննության կարգ) 23-րդ կետին համապատասխան՝ 2026 թվականի փետրվարի 16-ին գործի քննության հարցերով հանձնաժողովի նախագահ Ս.Վ. Մաքսիմովը հայտարարել է գործի քննության ավարտի մասին:
Գործի քննության արդյունքներով պարզվել է հետևյալը՝
Հանձնաժողովն ստացել է Բելառուսի Հանրապետության հակամենաշնորհային կարգավորման և առևտրի նախարարության նյութերը 2025 թվականի մայիսի 27-ի թիվ 17-02-13/297Կ գրությամբ (մտից թիվ 11516, 09.07.2025 թվականի)՝ «Ս.Ն. Վիշելեսկու անվան փորձարարական անասնաբուժության ինստիտուտ» հանրապետական գիտահետազոտական դուստր պետական ձեռնարկության (Բելառուսի Հանրապետություն, ՎՀՀ 600049853)՝ անհատ ձեռնարկատեր Անդրեյ Գենադիի Շուշենաչևի (անձնական տվյալները չեն հրապարակվում), ԱՁ Մ.Ու. Աբդուլատիպովի և «Ինտերնետ Ռեշենիա» սահմանափակ պատասխանատվությամբ ընկերության (Ռուսաստանի Դաշնություն, ՀՎՆՀ 7704217370) գործողություններում Պայմանագրի 76-րդ հոդվածի 2-րդ կետի խախտման հնարավոր հատկանիշների վերաբերյալ դիմումի հիման վրա, որոնք արտահայտվել են «Տալպան» անասնաբուժական պատրաստուկի իրացմամբ, որի պիտակի վրա զետեղված է տեղեկատվություն, որը կարող է սպառողներին մոլորության մեջ գցել ապրանքի բնույթի, արտադրության եղանակի և վայրի, սպառողական հատկությունների, որակի և քանակի կամ դրա արտադրողի վերաբերյալ։
Նյութերի քննության շրջանակներում՝ Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 97 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման վերաբերյալ դիմումների (նյութերի) քննության կարգի (այսուհետ՝ Դիմումների (նյութերի) քննության կարգ) 13.12-րդ կետին համապատասխան, Հանձնաժողովը, Արձանագրության 13-րդ կետի հիման վրա, ԱՁ Մ․Ու․ Աբդուլատիպովին ուղարկել է 2025 թվականի օգոստոսի 6-ի թիվ 22-373 գրությունը՝ մրցակցության վիճակի գնահատման համար անհրաժեշտ հետևյալ տեղեկատվությունը (փաստաթղթերը, տեղեկությունները) մինչև 2025 թվականի օգոստոսի 15-ը Հանձնաժողով ներկայացնելու անհրաժեշտության մասին, 
2023 թվականի հունվարի 1-ից մինչև 2025 թվականի հուլիսի 1-ն ընկած ժամանակահատվածում ԱՁ Մ.Ու. Աբդուլատիպովի կողմից իրականացվող գործունեության տեսակների մասին (նշելով ԱՏԳՀՌԴ ծածկագրերը և կցելով ձեռնարկատիրության սուբյեկտների ռեեստրից քաղվածքի պատճենը) և դրանց իրականացման թույլտվությունների (լիցենզիաների) պատճենները,
անդամ պետությունների տարածքներում գրանցված այն իրավաբանական և (կամ) ֆիզիկական անձանց մասին, որոնք 2023 թվականի հունվարի 1-ից մինչև 2025 թվականի հուլիսի 1-ն ընկած ժամանակահատվածում ԱՁ Մ.Ու. Աբդուլատիպովի հետ կազմել են անձանց խումբ՝ նշելով Արձանագրության 2-րդ կետի 5-րդ ենթակետով սահմանված հատկանիշներով մեկ անձանց խմբի մեջ մտնելու հիմքերը՝ Հանձնաժողովի 2025 թվականի օգոստոսի 6-ի թիվ 22-373 գրության թիվ 1 հավելվածում պարունակվող ձևով,
այն նորմատիվ ակտերի մասին, որոնք կարգավորվում են ԱՁ Մ.Ու. Աբդուլատիպովի կողմից՝ դիմողի արտադրած «Տալպան» անասնաբուժական պատրաստուկի և «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի իրացումն անդամ պետությունների տարածքներում (կցելով համապատասխանության սերտիֆիկատի, համապատասխանության հայտարարագրի, անասնաբուժական պատրաստուկի գրանցման վկայականի, GMP հավաստագրի պատճենները),
ԱՁ Մ.Ու. Աբդուլատիպովին պատկանող և նրա կողմից թե՛ դիմողի արտադրած «Տալպան» անասնաբուժական պատրաստուկի, թե՛ «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի իրացման ժամանակ օգտագործվող մտավոր սեփականության օբյեկտների, այդ թվում՝ ապրանքային նշանների մասին (գրանցման համարը, գրանցման ամսաթիվը, իրավական պահպանության տարածքը) (կցելով պատշաճ վավերացված հավաստող փաստաթղթերը և նշելով գրանցող մարմինը),
այն ինտերնետային կայքերի (ինտերնետ-խանութների) ցանկը, որոնց սեփականատերը ԱՁ Մ.Ու. Աբդուլատիպովն է և (կամ) որոնց միջոցով իրացվել են դիմողի արտադրած «Տալպան» անասնաբուժական պատրաստուկը և «Տալպան» անասնաբուժական պատրաստուկը, որի պիտակի վրա պատկերված է «Պչելա ի մյոդ» ինտերնետ-խանութի խորհրդանշանը՝ նշելով դրանց սեփականատերերին,
«Տալպան» անասնաբուժական պատրաստուկի արտադրությունն իրականացնող տնտեսավարող սուբյեկտի անվանման մասին (նույնականացման տվյալներ, գտնվելու վայրի հասցեներ), որի պիտակի վրա պատկերված է «Պչելա ի մյոդ» ինտերնետ-խանութի խորհրդանշանը (կցելով պատշաճ վավերացված հավաստող փաստաթղթերը և նշելով դրա արտադրության ժամանակահատվածը),
այն մասին, թե երբ, որ տնտեսավարող սուբյեկտների կողմից (անվանումը, նույնականացման տվյալները, գտնվելու վայրի հասցեն) և որ նորմատիվ ակտերին, ԳՕՍՏ-երին, անվտանգության մասին համաձայնագրերին համապատասխան է իրականացվել «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի դիզայնի մշակումը և պիտակի, փաթեթվածքի ու տարայի արտաքին տեսքի պատրաստումը (կցելով համապատասխան ակտերը, նշելով նշված պիտակը մշակողին՝ կցելով դիզայնի մշակման և պիտակի, փաթեթվածքի ու տարայի արտաքին տեսքի պատրաստման պայմանագրերը),
այն տնտեսավարող սուբյեկտի մասին (անվանումը, նույնականացման տվյալները, գտնվելու վայրի հասցեն), որից ձեռք է բերվել փաթեթվածքը (տարան) «Տալպան» անասնաբուժական պատրաստուկի համար, որի պիտակի վրա պատկերված է «Պչելա ի մյոդ» ինտերնետ-խանութի խորհրդանշանը (կցելով նման փաթեթվածքի (տարայի) ձեռքբերման պայմանագրերի պատճենները),
«Տալպան» անասնաբուժական պատրաստուկի ֆունկցիոնալ նշանակության մասին (այդ թվում՝ սպառողական հատկությունների), որի պիտակի վրա պատկերված է «Պչելա ի մյոդ» ինտերնետ-խանութի խորհրդանշանը, դրա որակական և տեխնիկական բնութագրերի մասին (կցելով պիտակի մանրակերտների պատշաճ վավերացված պատճենները),
դիմողի արտադրած «Տալպան» անասնաբուժական պատրաստուկի և «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի պահպանման պահանջների մասին և էլեկտրոնային հարթակների (մարկետփլեյսերի) միջոցով նման պատրաստուկների իրացման հնարավորության մասին (հաշվի առնելով պահպանման պահանջները),
2023 թվականի հունվարի 1-ից մինչև 2025 թվականի հուլիսի 1-ն ընկած ժամանակահատվածի համար ԱՁ Մ.Ու. Աբդուլատիպովի կողմից «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի՝ բնաիրային (հատ) և արժեքային արտահայտությամբ (ՌԴ ռուբլի) ձեռքբերման ծավալների մասին՝ Հանձնաժողովի 2025 թվականի օգոստոսի 6-ի թիվ 22-373 գրության թիվ 2 հավելվածով սահմանված ձևով, կցելով պատշաճ վավերացված հավաստող փաստաթղթերը (նշված պատրաստուկի ձեռքբերման պայմանագրերի պատճենները՝ բոլոր հավելվածներով, լրացումներով և փոփոխություններով),
այն մասին, թե որ ժամանակահատվածից և որ անդամ պետությունների տարածքներում (ըստ անդամ պետությունների բաշխմամբ) է ԱՁ Մ.Ու. Աբդուլատիպովը քաղաքացիական շրջանառության մեջ դրել դիմողի արտադրած «Տալպան» անասնաբուժական պատրաստուկը և «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկը (կցելով պատշաճ վավերացված հաստատող փաստաթղթերը),
2023 թվականի հունվարի 1-ից մինչև 2025 թվականի հուլիսի 1-ն ընկած ժամանակահատվածի համար ԱՁ Մ.Ու. Աբդուլատիպովի կողմից դիմողի արտադրած «Տալպան» անասնաբուժական պատրաստուկի և «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի՝ բնաիրային (հատ) և արժեքային արտահայտությամբ (ՌԴ ռուբլի) իրացման ծավալների մասին (ըստ կոնտրագենտների բաշխմամբ)՝ Հանձնաժողովի 2025 թվականի օգոստոսի 6-ի թիվ 22-373 գրության թիվ 3 և 4 հավելվածներով սահմանված ձևով, կցելով պատշաճ վավերացված հավաստող փաստաթղթերը (նշված պատրաստուկների մատակարարման հինգ պայմանագրերի պատճենները՝ բոլոր հավելվածներով, լրացումներով և փոփոխություններով, ինչպես նաև լիցենզային պայմանագրերի, դիստրիբյուտորական պայմանագրերի, իրավատիրոջից ապրանքի վաճառքի թույլտվություն-նամակի պատճենները (առկայության դեպքում)),
ԱՁ Մ.Ու. Աբդուլատիպովի՝ անդամ պետությունների տարածքներում գրանցված պաշտոնական ներկայացուցչությունների (դիստրիբյուտորների) մասին (անվանումները, նույնականացման տվյալները, գտնվելու վայրի հասցեները)՝ կցելով պատշաճ վավերացված հավաստող փաստաթղթերը (դիլերական պայմանագրերի, համաձայնագրերի, կոնտրակտների պատճենները),
«Տալպան» անասնաբուժական պատրաստուկի շուկայում ԱՁ Մ.Ու. Աբդուլատիպովի մրցակիցների մասին (անվանումները, նույնականացման տվյալները, գտնվելու վայրի հասցեները)՝ նշելով այն անդամ պետությունը, որի տարածքում առաջանում են մրցակցային հարաբերություններ,
դիմողի արտադրած «Տալպան» անասնաբուժական պատրաստուկի և «Պչելա ի մյոդ» ինտերնետ-խանութի խորհրդանշանի պատկերի պիտակով «Տալպան» անասնաբուժական պատրաստուկի գնորդների դիմումների (բողոքների) պատճենները,
այլ տեղեկատվություն, որը նյութերի քննության շրջանակներում նշանակություն ունի մրցակցության վիճակի ամբողջական և բազմակողմանի գնահատման համար։
Սակայն Հանձնաժողովի սահմանած ժամկետներում ԱՁ Մ.Ու. Աբդուլատիպովը նշված հարցման վերաբերյալ տեղեկատվություն (փաստաթղթեր, տվյալներ) չի ներկայացրել։
Դրանով պայմանավորված՝ Հանձնաժողովը ԱՁ Մ.Ու. Աբդուլատիպովին է ուղարկել՝ 2025 թվականի օգոստոսի 6-ի թիվ 22-373 գրությամբ նախկինում հարցված տեղեկատվությունը (փաստաթղթերը, տվյալները) մինչև 2025 թվականի սեպտեմբերի 8-ը ներկայացնելու անհրաժեշտության մասին 2025 թվականի օգոստոսի 26-ի թիվ 22-403 գրությունը։ Նշված հարցման վերաբերյալ տեղեկատվություն (փաստաթղթեր, տվյալներ) ԱՁ Մ.Ու. Աբդուլատիպովը նույնպես չի ներկայացրել։ 
Այդ իսկ պատճառով Հանձնաժողովի 2025 թվականի սեպտեմբերի 19-ի թիվ 41/որոշ․ որոշմամբ ԱՁ Մ.Ու. Աբդուլատիպովի նկատմամբ հարուցվել է գործ՝ Հանձնաժողովի պահանջով տեղեկատվություն չներկայացնելու փաստով։
ԱՁ Մ.Ու. Աբդուլատիպովը Հանձնաժողովի հասցեով ուղարկել է 2025 թվականի սեպտեմբերի 25-ի առանց համարի գրությունը (մտից՝ թիվ 16477, 2025 թվականի սեպտեմբերի 29-ի) հետևյալ բովանդակությամբ՝
«Հայտնում եմ, որ 2024 թվականի հունվարի 18-ից 20-ը ես գտնվել եմ Բաշկորտոստանի Հանրապետության Ուֆա քաղաքում կայացած ցուցահանդեսին, որտեղ ձեռք եմ բերել «Տալպան» պատրաստուկ՝ 20 հատ, այն անձանցից, ովքեր ներկայացնում էին տվյալ արտադրանքն այդ ցուցահանդեսում՝ կանխիկ միջոցներով։ Նշված անձանց հետ հետագա համագործակցության վերաբերյալ որևէ պայմանագիր կամ կոնտրակտ իմ կողմից չի կազմվել։
Ձեռք բերված պատրաստուկները իմ կողմից օգտագործվել են սեփական կարիքների համար, իսկ մնացած մասը ես վաճառել եմ ինտերնետային հարթակներում։
Քաղաքացի Ա.Գ. Շուշենաչևի հետ ծանոթ չեմ, նրանից որևէ պատրաստուկ չեմ ձեռք բերել, նշված անձի հետ պայմանագրեր և կոնտրակտներ չեմ կնքել»։
Գործի քննության հարցերով հանձնաժողովը ԱՁ Մ.Ու. Աբդուլատիպովի հասցեով ուղարկված որոշումներում մատնանշել է ԱՁ Մ.Ու. Աբդուլատիպովի կողմից իր գործողություններում (անգործության մեջ) Արձանագրության 13-րդ կետի խախտման հատկանիշների առկայությունը ճանաչելու կամ չճանաչելու վերաբերյալ պատասխան, ինչպես նաև համապատասխան դիրքորոշման իրավական հիմնավորում ներկայացնելու անհրաժեշտությունը, այդ թվում՝ հարցված տեղեկատվությունը (փաստաթղթերը, տվյալները) չներկայացնելու դեպքում։
Գործի քննության շրջանակներում ԱՁ Մ.Ու. Աբդուլատիպովի հասցեին ուղարկվել են հետևյալ որոշումները. 2025 թվականի հոկտեմբերի 14-ի թիվ 44/որոշ․ (ուղարկվել է 2025 թվականի հոկտեմբերի 17-ի թիվ 22-490 գրությամբ, փոստային նույնականացուցիչ թիվ 80083514400791՝ հանձնվել է հասցեատիրոջը 2025 թվականի նոյեմբերի 27-ին), 2025 թվականի նոյեմբերի 11-ի թիվ 48/որոշ․ (ուղարկվել է 2025 թվականի նոյեմբերի 13-ի թիվ 22-533 գրությամբ, փոստային նույնականացուցիչ թիվ 80082615010601՝ հանձնվել է հասցեատիրոջը 2025 թվականի նոյեմբերի 27-ին), 2025 թվականի դեկտեմբերի 9-ի թիվ 52/որոշ․ (ուղարկվել է 2025 թվականի դեկտեմբերի 11-ի թիվ 22-567 գրությամբ, փոստային նույնականացուցիչ թիվ 80086516222170՝ հանձնվել է հասցեատիրոջը 2025 թվականի դեկտեմբերի 24-ին), 2025 թվականի դեկտեմբերի 16-ի թիվ 55/որոշ․ (ուղարկվել է 2025 թվականի դեկտեմբերի 19-ի թիվ 22-585 գրությամբ, փոստային նույնականացուցիչ թիվ 80086516222224՝ հանձնվել է հասցեատիրոջը 2026 թվականի հունվարի 10-ին), 2026 թվականի հունվարի 14-ի թիվ 1/որոշ․ (ուղարկվել է 2026 թվականի հունվարի 14-ի թիվ 22-4 գրությամբ, փոստային նույնականացուցիչ թիվ 80089317205601՝ հանձնվել է հասցեատիրոջը 2026 թվականի հունվարի 30-ին) և 2026 թվականի հունվարի 19-ի թիվ 3/որոշ․ (ուղարկվել է 2026 թվականի հունվարի 21-ի թիվ 22-24 գրությամբ, փոստային նույնականացուցիչ թիվ 80089317205656 և թիվ 80089317205649՝ հանձնվել է հասցեատիրոջը 2026 թվականի հունվարի 30-ին)։
Սակայն գործի քննության հարցերով հանձնաժողովը ԱՁ Մ.Ու. Աբդուլատիպովից պատասխան չի ստացել։
Գործի ամբողջական, բազմակողմանի և օբյեկտիվ քննության նպատակով գործի քննության հարցերով հանձնաժողովը Դաղստանի Հանրապետության հարկային դաշնային ծառայության վարչությանը (2025 թվականի դեկտեմբերի 9-ի թիվ 52/որոշ․ որոշում) և Դաղստանի Հանրապետության ներքին գործերի նախարարությանը (2026 թվականի հունվարի 21-ի թիվ 22-25 ԾՕՀ (ծառայողական օգտագործման համար) գրություն) գործի քննության համար անհրաժեշտ տեղեկատվության վերաբերյալ հարցում է կատարել։
Դաղստանի Հանրապետության հարկային դաշնային ծառայության վարչությունը հարցմամբ պահանջված տեղեկատվությունը ներկայացրել է 2025 թվականի դեկտեմբերի 30-ի թիվ 11-03/72966 գրությամբ (մտից՝ թիվ 718, 2026 թվականի հունվարի 20-ի), Դաղստանի Հանրապետության ներքին գործերի նախարարությունը՝ 2026 թվականի փետրվարի 6-ի թիվ 11/7/2936 (մտից՝ թիվ 2416, 2026 թվականի փետրվարի 16-ի) և 2026 թվականի փետրվարի 17-ի թիվ 11/7/3941 (մտից՝ թիվ 2863, 2026 թվականի փետրվարի 20-ի) գրություններով։
Գործի քննության հարցերով հանձնաժողովի 2025 թվականի դեկտեմբերի 16-ի նիստի ընթացքում ԱՁ Մ.Ու. Աբդուլատիպովի՝ լիազորագրով ներկայացուցիչ Կ.Ա. Բուրուխինը միջնորդություն է ներկայացրել գործի քննությունն ավելի ուշ ժամկետով հետաձգելու մասին՝ նախկինում հարցված տեղեկատվությունը (փաստաթղթերը, տվյալները) ներկայացնելու նպատակով։
Ներկայացված միջնորդությունը բավարարվել է։
Տեղեկատվություն չներկայացնելու կամ ոչ ժամանակին ներկայացնելու վերաբերյալ գործի քննությունը հետաձգելու մասին 2025 թվականի դեկտեմբերի 16-ի թիվ 55/որոշ. որոշմամբ գործի քննությունը նշանակվել է 2026 թվականի հունվարի 14-ին։
Որոշում ընդունելու համար լրացուցիչ տեղեկություններ (տեղեկատվություն) ստանալու անհրաժեշտությամբ պայմանավորված՝ գործի քննության ժամկետը երկարաձգվել է մինչև 2026 թվականի մարտի 20-ը, որի մասին կայացվել է 2026 թվականի հունվարի 14-ի թիվ 1/որոշ. որոշումը։
Սակայն գործի քննության հարցերով հանձնաժողովը ԱՁ Մ.Ու. Աբդուլատիպովից պատասխան չի ստացել։
Գործի քննության հարցերով հանձնաժողովի հետագա նիստերին ԱՁ Մ.Ու. Աբդուլատիպովը և նրա ներկայացուցիչները չեն մասնակցել, նիստերի ամսաթվերը տեղափոխելու մասին միջնորդություններ չեն ներկայացրել։
Գործի քննության հարցերով հանձնաժողովի նիստերին չմասնակցելու պատճառների վերաբերյալ տեղեկատվություն ԱՁ Մ.Ու. Աբդուլատիպովի կամ նրա ներկայացուցիչների կողմից չի ներկայացվել։
Համաձայն Արձանագրության 10-րդ կետի 7-րդ ենթակետի՝ Հանձնաժողովը հարցում է կատարում եւ տեղեկատվություն ստանում պետական կառավարման մարմիններից, տեղական ինքնակառավարման մարմիններից, դրանց գործառույթներն իրականացնող՝ անդամ պետությունների այլ մարմիններից եւ կազմակերպություններից, իրավաբանական եւ ֆիզիկական անձանցից, այդ թվում՝ գաղտնի տեղեկությունների վերաբերյալ, որոնք անհրաժեշտ են անդրսահմանային շուկաներում մրցակցության ընդհանուր կանոնները պահպանելու նկատմամբ վերահսկողության լիազորություններ իրականացնելու համար:
Արձանագրության 13-րդ կետի համաձայն՝ Հանձնաժողովի լիազորված կառուցվածքային ստորաբաժանումը դիմումն ուսումնասիրելիս, քննություն անցկացնելիս, գործը քննելիս, նախազգուշացում անելու հարցը քննելիս պետական իշխանության մարմիններից, տեղական ինքնակառավարման մարմիններից, անդամ պետությունների՝ դրանց գործառույթներն իրականացնող այլ մարմիններից կամ կազմակերպություններից, իրավաբանական և ֆիզիկական անձանցից պահանջում է անհրաժեշտ տեղեկություններ։ Տվյալ դեպքում Հանձնաժողովի անունից համապատասխան հարցումը համարվում է ուղարկված։ Անդամ պետությունների տնտեսավարող սուբյեկտները (շուկայում գործող սուբյեկտները), ոչ առեւտրային կազմակերպությունները, պետական իշխանության մարմինները, տեղական ինքնակառավարման մարմինները, դրանց գործառույթներն իրականացնող այլ մարմիններ կամ կազմակերպություններ (դրանց պաշտոնատար անձինք), ֆիզիկական անձինք պարտավոր են Հանձնաժողովին՝ նրա պահանջով սահմանված ժամկետներում, տրամադրել այն տեղեկությունները, փաստաթղթերը, տվյալները, պարզաբանումները, որոնք անհրաժեշտ են Հանձնաժողովին՝ իր ստանձնած լիազորությունների հիման վրա:
Դիմումների (նյութերի) քննության կարգի 13.13-րդ կետի համաձայն՝ դիմումի (նյութերի) քննության ժամանակ Հանձնաժողովի լիազորված կառուցվածքային ստորաբաժանումն իրավունք ունի անհրաժեշտ տեղեկատվության վերաբերյալ հարցում կատարելու անդամ պետությունների պետական իշխանության մարմիններից, տեղական ինքնակառավարման մարմիններից, դրանց գործառույթներն իրականացնող այլ մարմիններից կամ կազմակերպություններից, իրավաբանական և ֆիզիկական անձանցից։
Այսպիսով, Հանձնաժողովը, դիմումի (նյութերի) ուսումնասիրության կարգին համապատասխան դիմումների (նյութերի) ուսումնասիրության շրջանակներում, անդամ պետությունների տնտեսավարող սուբյեկտների (շուկայի սուբյեկտներ) կողմից մրցակցության ընդհանուր կանոնների խախտումները կանխելուն ուղղված իր լիազորություններն իրագործելով և առաջնորդվելով Պայմանագրի դրույթներով, ԱՁ Մ.Ու. Աբդուլատիպովից պահանջել է համապատասխան տեղեկատվություն (փաստաթղթեր, տեղեկություններ)։
Սակայն, Հանձնաժողովի կողմից հարցում արված տեղեկատվությունը (փաստաթղթերը, տեղեկությունները) ԱՁ Մ.Ու. Աբդուլատիպովը Հանձնաժողովի պահանջած ծավալով չի ներկայացրել։ Դրանք չեն ներկայացվել նաև գործի քննության ընթացքում։
ԱՁ Մ.Ու. Աբդուլատիպովի 2025 թվականի սեպտեմբերի 25-ի առանց համարի նամակը չի պարունակում պատասխան Հանձնաժողովի 2025 թվականի օգոստոսի 6-ի թիվ 22-373 և 2025 թվականի օգոստոսի 26-ի թիվ 22-403 հարցումներում առաջադրված հարցերին և չի կարող ճանաչվել որպես Հանձնաժողովի պահանջների պատշաճ և ամբողջական կատարում։
ԱՁ Մ.Ու. Աբդուլատիպովի կողմից՝ Հանձնաժողովի պահանջած տեղեկատվությունը (փաստաթղթերը, տեղեկությունները) ներկայացնելուն խոչընդոտող հանգամանքներ չեն հայտնաբերվել։
Գործի քննության հարցերով հանձնաժողովը համարում է, որ ԱՁ Մ.Ու. Աբդուլատիպովի անգործությունն արտահայտվել է այն բանում, որ ԱՁ Մ.Ու. Աբդուլատիպովը, հնարավորություն ունենալով պահպանելու Եվրասիական տնտեսական միության իրավունքի դրույթները, չի ձեռնարկել դրանց պահպանման համար անհրաժեշտ և բավարար միջոցներ, ինչի կապակցությամբ կարելի է եզրակացնել, որ ԱՁ Մ.Ու. Աբդուլատիպովն իր անգործությամբ խախտել է Արձանագրության 13-րդ կետի դրույթները, այն է՝ Հանձնաժողովի հարցմամբ տեղեկատվությունը (փաստաթղթերը, տվյալները) չի ներկայացրել ամբողջ ծավալով։
Գործի քննության շրջանակներում ԱՁ Մ.Ու. Աբդուլատիպովի համար ապահովվել է Գործերի քննության կարգի 13-րդ կետով նախատեսված իրավունքների իրացման հնարավորությունը։ Բացի այդ՝ նրանից պահանջվել են տվյալ գործի վերաբերյալ պարզաբանումներ, ինչպես նաեւ Արձանագրության 13-րդ կետի դրույթների խախտման փաստի հետ համաձայն լինելու կամ չլինելու վերաբերյալ դիրքորոշում։ Սակայն ԱՁ Մ.Ու. Աբդուլատիպովը չի ներկայացրել գործի հանգամանքների վերաբերյալ պարզաբանումներ, ինչպես նաև իր գործողություններում Արձանագրության 13-րդ կետի դրույթների խախտման առկայության փաստին համաձայն լինելու կամ չլինելու մասին դիրքորոշում։ 
Գնահատելով գործով ձեռք բերված ապացույցները՝ գործի քննության հարցերով հանձնաժողովը համարում է, որ ԱՁ Մ.Ու. Աբդուլատիպովի մեղքը հաստատված է, իսկ իր անգործությունը՝ որպես Արձանագրության 13-րդ կետի դրույթը խախտող, ճիշտ է որակված։
Արձանագրության 16-րդ կետի 5-րդ ենթակետի համաձայն՝ Հանձնաժողովը Եվրասիական տնտեսական հանձնաժողովի խորհրդի 2012 թվականի դեկտեմբերի 17-ի թիվ 118 որոշմամբ հաստատված՝ անդրսահմանային շուկաներում մրցակցության ընդհանուր կանոնների խախտման համար նախատեսված տուգանքների հաշվարկման մեթոդիկային եւ նշանակման կարգին (այսուհետ՝ Տուգանքների հաշվարկման մեթոդիկա եւ նշանակման կարգ) համապատասխան՝ տուգանքներ է նշանակում Պայմանագրի XVIII բաժնով եւ Արձանագրությամբ նախատեսված տեղեկությունները (տեղեկատվությունը) Հանձնաժողով չներկայացնելու կամ ոչ ժամանակին ներկայացնելու, այդ թվում՝ Հանձնաժողովի պահանջով տեղեկություններ (տեղեկատվություն) չներկայացնելու համար՝ անհատ ձեռնարկատերերի նկատմամբ 10 000-ից 60 000 ռուսական ռուբլու չափով։
Հանձնաժողովի կողմից հարցում արված տեղեկատվությունը (փաստաթղթերը, տեղեկությունները) ԱՁ Մ.Ու. Աբդուլատիպովը Հանձնաժողով չի ներկայացրել առաջին անգամ։ Տուգանքների հաշվարկման մեթոդիկայի եւ նշանակման կարգի թիվ 2 հավելվածի համաձայն՝ տուգանքների չափը հաշվարկելիս նշված հանգամանքը կարող է համարվել որպես պատասխանատվությունը մեղմացնող:
Տուգանքների հաշվարկման մեթոդիկայի եւ նշանակման կարգի թիվ 1 եւ 2 հավելվածներով նախատեսված պատասխանատվությունը մեղմացնող եւ ծանրացնող այլ հանգամանքներ, որոնք կարող են հաշվի առնվել տուգանքների չափի հաշվարկման ժամանակ, չեն հայտնաբերվել: 

